GiliGold/VAD_KnessetCorpus huggingface dataset:
ראובן ריבלין: אני אומר שקודם כל צריך לקרוא לממשלה ויחד עם זה אני בהחלט חושב שצריך לבקש מהיועץ המשפטי לבוא בפנינו – לא חלילה להתייצב – ולהסביר לנו מה הם גדר השיקולים כאשר הציבור צריך את הגנתה של התביעה הכללית כנגד הכפשה שעולה כדי הסתה.
ראובן ריבלין: אני עדיין לא קיבלתי את המכתב.
ראובן ריבלין: יכול להיות שהוא במשרדי אבל הייתי עסוק ובטח יביאו לי אותו, אבל יחד עם זאת, מה שקראתי – הספיק לי.
ראובן ריבלין: אני מוכרח לומר לכם שלי לא היה את האומץ לבוא ולומר, אבל אני חושב שזה יותר ויותר תפקידה של הכנסת לפקח על הממשלה.
גילה גמליאל: לא קיבלת את היומן?
ניסן סלומינסקי: לא חילקו.
ניסן סלומינסקי: זה לבורסה.
ראובן ריבלין: לא ראיתי את זה.
מיקי רוזנטל: יש שורה שלמה של פרסומים.
מיקי רוזנטל: זה לא רק היומן.
ראובן ריבלין: צריך לבוא ולברר גם מה הם המקורות הכספיים לכך.
זהבה גלאון: אדוני, אני חושבת שהוועדה בראשותך צריכה לעשות כאן פנייה משולבת, בהמשך לדברים של חבר הכנסת ריבלין.
זהבה גלאון: גם קריאה למפכ"ל המשטרה לפתוח בחקירה, וצודק חבר הכנסת ריבלין, גם פנייה לממשלה.
ראובן ריבלין: הכי טוב ליועץ המשפטי לממשלה.
זהבה גלאון: ליועץ המשפטי לממשלה.
ראובן ריבלין: זמן את היועץ המשפטי לבוא לכאן.
ראובן ריבלין: אפשר גם לשאול את ראש אגף חקירות מתי הוא פותח בחקירה.
ראובן ריבלין: הוא יכול בעצמו?
זהבה גלאון: הוא לא יכול בעצמו.
זהבה גלאון: אני מציעה לפנות למפכ"ל ולבקש ממנו לפתוח בחקירה.
ראובן ריבלין: איך שאת רוצה.
זהבה גלאון: מדובר ברגולטור שהבחירה שלו נעשתה על ידי הממשלה.
זהבה גלאון: המינוי נעשה על ידי שר האוצר.
זהבה גלאון: לכן צודק חבר הכנסת ריבלין שצריכה להיות פנייה לממשלה.
זהבה גלאון: לדעתי אלה שני הנתיבים הנכונים לפעולה ואני מסכימה להם.
זהבה גלאון: אלה שני נתיבים מקבילים.
ראובן ריבלין: היועץ המשפטי קובע כללים.
ראובן ריבלין: הוא עצמאי לחלוטין.
<אילן פלטו: כדי להסיר כל ספק, אני גם אמרתי את זה, איגוד החברות הציבוריות מגנה בכל תוקף את מסע ההסתה הזה שנוצר בשבועות האחרונים.
<אילן פלטו: אני כבר אמרתי בציבור מה שחברת הכנסת גלאון אמרה, שבעצם מדובר בסוג של פיגוע טרור אלא שבדרך כל בפיגועי טרור המפגעים מזדהים אחרי כן וכאן אפילו את זה הם פוחדים לעשות.
<אילן פלטו: בסופו של דבר מסע ההסתה הזה פוגע בכל החברות הציבוריות.
<אילן פלטו: הוא פוגע בנו, הוא פוגע במאבק שלנו כי הוא לוקח נושאים שבאמת יש עליהם דיון ציבורי ובגלל הדרך הנלוזה הופך את זה לפסול.
<אילן פלטו: אני מצטער מאוד.
<אילן פלטו: גם אני לא יודע מי עשה את זה למרות שמנסים לרמוז כל הזמן בתקשורת בכל מיני צורות ודרכים כאילו היה לאיגוד או יש לאיגוד איזשהו קשר לנושא הזה.
<אילן פלטו: אני חוזר שוב פעם ואומר שהאיגוד מעולם לא נקט באמצעים כאלה.
<אילן פלטו: אם יש לנו ויכוחים, הם ויכוחים לגופו של עניין מול גופים ולא מול אנשים ועל נושאים.
<אילן פלטו: בטח אנחנו לא מסתתרים אף פעם ופועלים בצורה אנונימית.
<אילן פלטו: אני אומר שוב, זה בסך הכול גורם נזק לחברות הציבוריות, גורם נזק לדיון עצמו ואני מגנה בכל תוקף את ההסתה הזאת.
ניסן סלומינסקי: הדברים ברורים.
ניסן סלומינסקי: בואו ננסה לסכם את הדיון ונציע נוסח.
זהבה גלאון: אני אציע נוסח בלי להיות משפטנית וחבר הכנסת ריבלין יתקן.
זהבה גלאון: ועדת הכספים מגנה בחריפות את מסע ההכפשה, ההסתה והפעלת הטרור והאיומים כנגד ראש הרשות לניירות ערך.
ניסן סלומינסקי: עובד ציבור.
זהבה גלאון: מי שנבחר על ידי הממשלה לשרת את הציבור במסגרת תפקידו.
זהבה גלאון: הוועדה קוראת למפכ"ל המשטרה לפתוח בחקירה מי עומד מאחורי מסע ההסתה הזה.
ראובן ריבלין: ליועץ המשפטי לממשלה.
ניסן סלומינסקי: ליועץ המשפטי לממשלה שיורה למפכ"ל.
זהבה גלאון: לא שיורה למפכ"ל.
מיקי רוזנטל: אפשר לפנות לשניהם.
זהבה גלאון: לשניהם.
ראובן ריבלין: הם פועלים על פי החוק.
זהבה גלאון: הוועדה קוראת ליועץ המשפטי לממשלה בשמשו כתובע הכללי ולמפכ"ל המשטרה לפתוח בחקירה משטרתית דחופה ומהירה, לבדוק מי עומד מאחורי המהלך הנלוז.
זהבה גלאון: כל הוועדה תומכת פה אחד.
זהבה גלאון: אני חושבת שזאת אמירה מאוד חשובה.
זהבה גלאון: חברים, נראה לכם?
מיקי רוזנטל: תקריאי.
מיקי רוזנטל: זה נשמע לי טוב מאוד, אבל נשמע את הנוסח.
מיקי רוזנטל: רוח הדברים בוודאי מקובלת.
זהבה גלאון: אז הוועדה מתכנסת סביב זה.
זהבה גלאון: יש הסכמה על הכיוון.
ניסן סלומינסקי: על הכיוון ודאי שיש הסכמה.
ניסן סלומינסקי: ננסח את מה שנאמר ואולי נפיץ לחברים.
ניסן סלומינסקי: אני מניח שלא צריך לקיים הצבעה כי זה פה אחד.
ניסן סלומינסקי: נכון
מיקי רוזנטל: בהחלט.
משה גפני: אני מברך על כך שהכניסו את התקשורת.
ראובן ריבלין: אני חושב שאחרי כל הדיונים שקיימנו, אנחנו צריכים לקבל את כל הסעיפים עד כמה שיותר בהסכמה כללית.
ניסן סלומינסקי: בזה רציתי לפתוח.
ראובן ריבלין: אין כאן עניין פוליטי.
ניסן סלומינסקי: על סדר היום – הצבעה.
ניסן סלומינסקי: שתיים-שלוש הקדמות קצרות.
ניסן סלומינסקי: ראשית, כל היושבים בשורה השנייה מתבקשים לשבת ולא לעמוד.
ניסן סלומינסקי: שנית, אני מבקש מראש מהיושבים בשורה השנייה לא לדבר ואם הם רוצים לדבר, שיצאו החוצה.
ניסן סלומינסקי: גם היושבים בשורה הראשונה, אם מישהו רוצה להתייחס, אנחנו ניתן את רשות הדיבור.
אחמד טיבי: אני מעדיף שאתה תשאל מי בעד ומי שבעד, יאמר שהוא בעד.
אחמד טיבי: מי שנגד, יאמר שהוא נגד.
ניסן סלומינסקי: אין מצב כזה.
ניסן סלומינסקי: אין נגד.
ניסן סלומינסקי: הישיבה היא ישיבת הצבעה ולא ישיבת דיונים.
ניסן סלומינסקי: קיימנו דיונים ארוכים לעומק וכל מי שרצה, יכול היה להתייחס.
ניסן סלומינסקי: דנו בכל הסעיפים ועכשיו אנחנו במסגרת של הצבעה אותה תכף נתחיל.
משה גפני: למה ממתינים?
ניסן סלומינסקי: להקדמה שלי.
ניסן סלומינסקי: הדיונים כאן היו באמת א-פוליטיים במובן הזה שלא הייתה קואליציה-אופוזיציה אלא דנו לגופו של עניין.
ניסן סלומינסקי: אני חושב שהיו הרבה מאוד הסכמות כאשר לפעמים מישהו התכופף מעט, כדי שנוכל להגיע להסכמה.
ניסן סלומינסקי: הדיונים היו באמת לגופו של עניין ואני מקווה שנוכל להצביע לגופו של עניין.
ניסן סלומינסקי: כמו שנאמר, עברנו תהליך שהצבענו פה אחד בחלק הראשון וזה כבוד שגם כאן נשאף לעשות כך.
ניסן סלומינסקי: אכן, כל הדיונים היו אמיתיים.
ניסן סלומינסקי: אני מבקש להחזיק את הנוסח כי בהצבעות אנחנו אומרים את המספר, הסתייגויות או לא, ועל זה מצביעים.
ניסן סלומינסקי: מי שאין לו, יש כאן את הנוסח ואפשר לקבל אותו.
עפר שלח: זה הנוסח המעודכן אחרי ישיבת הבוקר?
עפר שלח: חשבתי שמכיוון שזה הפרק האחרון, נצביע היום על החוק כולו.
ניסן סלומינסקי: הצבענו סעיף-סעיף.
יצחק כהן: חסרים לך סעיפים 4 ו-6.
עפר שלח: זה לא שאחרי שמסיימים שלושה פרקים, מצביעים על החוק.
ראובן ריבלין: רק בקריאה שלישית.
משה גפני: רק במליאה.
ניסן סלומינסקי: אנחנו נכנסים להצבעה.
ניסן סלומינסקי: פרקים א', ב' ו-ה' והתוספת להצעת החוק.
ניסן סלומינסקי: הצעת חוק לקידום התחרות ולצמצום הריכוזיות.
ניסן סלומינסקי: פרק א': הגדרות, סעיף 1.
ניסן סלומינסקי: אם יש הסתייגויות, נא לומר.
ניסן סלומינסקי: אנחנו לא קיבלנו הסתייגויות.
ניסן סלומינסקי: אם אין הסתייגויות, אני מצביע.
משה גפני: אני מבקש הסתייגות לדיבור.
אחמד טיבי: הסתייגות דיבור.
רוברט אילטוב: האם יש שינויים מהותיים שהוכנסו ללא שהתקיים בהם דיון?
יצחק כהן: דיון היה.
ניסן סלומינסקי: בכל היה דיונים והדיונים היו לעומק.
<שלומית ארליך: לך יש הסתייגויות מהותיות.
<שלומית ארליך: לא?
ניסן סלומינסקי: הם רוצים הסתייגות דיבור.
יצחק כהן: גם דיבור.
<שלומית ארליך: לפי התקנון, אי אפשר לעשות גם בקשה לדיבור וגם הסתייגות.
ניסן סלומינסקי: לא בנושא הזה.
<שלומית ארליך: יש לו הסתייגויות.
ראובן ריבלין: ברגע שיש הסתייגות מהותית, אין הסתייגות דיבור.
ניסן סלומינסקי: מי שירצה בכך, תהיה לו הסתייגות דיבור ובלבד שיאמר לנו.
ראובן ריבלין: ובלבד שלא הייתה לו הסתייגות מהותית.
ניסן סלומינסקי: ובלבד שלא הייתה לו הסתייגות מהותית.
ניסן סלומינסקי: למי יש הסתייגות?
ניסן סלומינסקי: מי בעד אישור סעיף 1, הגדרות?
ניסן סלומינסקי: סעיף 1 – אושר פה אחד
ניסן סלומינסקי: סעיף 1 אושר פה אחד.
ניסן סלומינסקי: אנחנו מצביעים עכשיו על כל פרק א'.
ניסן סלומינסקי: מי בעד אישור פרק א'?
ניסן סלומינסקי: פרק א' – אושר
ניסן סלומינסקי: פרק א' – אושר.
ניסן סלומינסקי: פרק ב'.
ניסן סלומינסקי: פרק ב', סעיף 2.
ניסן סלומינסקי: למי יש הסתייגויות?
יצחק כהן: יש משהו לא מובן בפרק א'.
ניסן סלומינסקי: פרק א' נגמר.
יצחק כהן: ועדה בת שלושה חברים.
ניסן סלומינסקי: הצבענו.
יצחק כהן: בסדר, נגמר.
יצחק כהן: אנחנו לא ברוסיה.
יצחק כהן: יש לי שאלה.
יצחק כהן: למה לא מודגשות השורות בקשר לחברי הוועדה?
יצחק כהן: ועדה בת שלושה חברים שהממונה יהיה יושב ראש שלה והחברים בה וכולי.
יצחק כהן: זה מחוק.
ניסן סלומינסקי: לא מחוק.
ניסן סלומינסקי: לא, זה לא מחוק.
מרב מיכאלי: ההסתייגות שלי בפרק ב' היא לסעיף .
ניסן סלומינסקי: אנחנו בסעיף 2.
ניסן סלומינסקי: סעיף 2 – אושר פה אחד
ניסן סלומינסקי: סעיף 2 בפרק ב' אושר פה אחד.
ניסן סלומינסקי: סעיף 3.
ניסן סלומינסקי: מי בעד אישור סעיף 3?
יצחק כהן: אני שואל האם אפשר להחזיר את הנוסח המקורי.
יצחק כהן: חוזה – התקשרות לביצוע הפעילות שהיא תחום מתחומי וכולי.
ניסן סלומינסקי: אנחנו מדברים עכשיו על סעיף 3.
יצחק כהן: סעיף 2.
ניסן סלומינסקי: על סעיף 2 כבר הצבענו.
ניסן סלומינסקי: לסעיף 3.
ניסן סלומינסקי: סעיף 3 – אושר פה אחד
ניסן סלומינסקי: סעיף 3 אושר פה אחד.
ניסן סלומינסקי: סעיף 4.
ניסן סלומינסקי: האם למישהו יש הסתייגות?
מרב מיכאלי: לי יש הסתייגות.
מרב מיכאלי: סעיף 4(ב)(3).
מרב מיכאלי: ישדר ערוץ ייעודי כהגדרתו בסעיף 6(א) לחוק התקשורת, בזק ושידורים, התשמ"ו.
מרב מיכאלי: אני מבקשת למחוק את המלים המשדר שידורי חדשות לתכניות בענייני היום.
מרב מיכאלי: דיברנו על כך שאלו יהיו ערוצים שמשדרים לא רק חדשות אלא ערוצים שמשדרים גם בידור שהם כאילו תכנים רכים אבל הם במה.
ניסן סלומינסקי: הכול נכנס פנימה.
ניסן סלומינסקי: כולם בפנים.
מרב מיכאלי: לא כולם.
מרב מיכאלי: אני יודעת שלא כולם הם בפנים.
רוברט אילטוב: לדעתי זה לא נדון בוועדה כלשהי, הנושא של תחנות הרדיו האזוריות.
ניסן סלומינסקי: דנו בו שעות על גבי שעות והן בפנים.
ניסן סלומינסקי: אבי, הוט והשני נמצאים בפנים?
מרב מיכאלי: אני מדברת על משהו אחר.
מרב מיכאלי: מדובר על ערוצים שהם לא משדרים רק חדשות אלא ערוצים שמשדרים תכנים שהם כאילו רכים, בידוריים שלא קשורים לחדשות אבל עדיין הם משמשים במה גם לפוליטיקאים ופוליטיקאיות.
ראובן ריבלין: סטירה.
מרב מיכאלי: גם בידור וגם מוזיקה.
ניסן סלומינסקי: בטלוויזיה?
מרב מיכאלי: בטלוויזיה.
ניסן סלומינסקי: אבי, מה שהיא אומרת נמצא בפנים?
מרב מיכאלי: כדי שהם יהיו בפנים.
ניסן סלומינסקי: הצבעה בעד – 4 נגד – 6 ההסתייגות לא התקבלה
משה גפני: אני מצטרף להסתייגות הזאת.
<שלומית ארליך: ההסתייגות עולה עכשיו למליאה.
ראובן ריבלין: אם היא נפלה כאן, אוטומטית היא עולה למליאה.
<שלומית ארליך: יש לך הסתייגות נוספת לפסקה (5)?
מרב מיכאלי: להוסיף בעלי זיכיון סלולרי.
מרב מיכאלי: ההסתייגות שלי להוסיף למי שיהיה מוגדר כגורם ריכוזי ויהיה צריך לשקול לגביו שיקולי ריכוזיות כגורם בעל השפעה בתחום השידורים, גם את זכייני הסלולרי.
<אבי ליכט: אנחנו הסברנו שההתמקדות שלנו כאן היא באנשים שיש להם השפעה בתחום השידורים ובתחום השידורים דובר על כך שבעתיד הם יוכלו להעלות לאינטרנט ולשדר שידורים סלולריים באמצעות האינטרנט.
<אבי ליכט: אנחנו הסברנו שאנחנו לא נותנים לזה רישיון ואנחנו לא יודעים להכניס את זה עכשיו בעת הזאת.
מרב מיכאלי: יש להם רישיון.
מרב מיכאלי: זה נובע מתוקף הזיכיון הסלולרי שלהם.
ניסן סלומינסקי: ההסתייגות לא התקבלה
מרב מיכאלי: גפני, אתה מצטרף גם להסתייגות הזאת.
זבולון כלפה: לסעיף 4.
זבולון כלפה: ביחס לשורה שאומרת ארבע ועשר, עשר וארבע, יש לי כאן שתי הסתייגויות.
מרב מיכאלי: סליחה, יש לי עוד הסתייגות אחת בסעיף הזה.
מרב מיכאלי: אני מבקשת להוסיף סעיף שאומר: שר התקשורת רשאי בין מיוזמתו ובין לפי פניית הממונה על ההגבלים העסקיים להוסיף לרשימת הגורמים הריכוזיים גורם שמחזיק באתר אינטרנט ובו חדשות וענייני היום, אם שוכנע כי מספר הגולשים בו משמעותי באופן הדומה לתפוצתו של עיתון ברמה ארצית.
מרב מיכאלי: זה בסך הכול אומר שהשר רשאי.
זבולון כלפה: עמוד 5, סעיף 4, שתי הסתייגויות לחילופין.
זבולון כלפה: הוא מחזיק במצטבר בשלוש זכויות ומעלה ושבע זכויות ויותר בתחום תשתית חיונית אחת.
זבולון כלפה: כל מטרת החוק, לפחות מבחינתנו, הייתה לצמצם את הריכוזיות ואני לא השתכנעתי עדיין או לא הבנתי את כל ההסברים שלכם למה אם מורידים את הרף זה יוצר כאן בעיה.
זבולון כלפה: הרי ממילא יצופו כולם ונטפל בהם בהתאם.
ניסן סלומינסקי: ההסתייגות שלך היא לא ארבע ועשר אלא שלוש ושניים.
זבולון כלפה: יותר מתשתית אחת.
ניסן סלומינסקי: נניח שלושה ושניים.
ניסן סלומינסקי: מי בעד ההסתייגות של זבולון?
זבולון כלפה: לחילופין, מחזיק במצטבר בשבע זכויות ומעלה כאשר הזכויות הנן ביותר משני תחומי תשתיות חיוניות.
זבולון כלפה: אותם דברי הסבר.
ניסן סלומינסקי: בעד - 5
ניסן סלומינסקי: הסתייגויות נוספות לסעיף 4? אין.
ניסן סלומינסקי: מי בעד אישור סעיף 4?
ניסן סלומינסקי: סעיף 4 – אושר
משה גפני: אני מבקש למחוק את סעיף 5.
ראובן ריבלין: רבותיי, צריך להיזהר.
ראובן ריבלין: יש 13 חברים.
ראובן ריבלין: לא יכול להיות שיספרו 14.
ראובן ריבלין: שיאמר מי ממלא מקום של מי, כך שלא נחזור לכאן אחר כך שוב.
ראובן ריבלין: כל אחד שיאמר במקום מי הוא מצביע.
ניסן סלומינסקי: נעשה את זה יותר פשוט.
ניסן סלומינסקי: מפלגת העבודה, תגידו לנו מי בעלי זכות ההצבעה.
מיקי רוזנטל: הם יצביעו ולפעמים אני אצביע ואז אני אגיד שאני במקום מישהו.
ניסן סלומינסקי: דודו רותם מצביע במקום גילה.
ניסן סלומינסקי: הסתייגויות לסעיף 5.
משה גפני: סעיף 5(ג)(1).
משה גפני: אני מבקש למחוק את הסעיף.
<שלומית ארליך: גם את (ג)(2).
משה גפני: אני מבקש למחוק את הסעיף הזה ששם ללעג את כל החוק.
<שלומית ארליך: סעיף (2) הוא ההמשך של (1).
מרב מיכאלי: ראית את הניסוח החדש שלו?
מרב מיכאלי: יש לו ניסוח חדש.
ניסן סלומינסקי: שונה לגמרי.
משה גפני: אני לא רוצה לעשות צחוק מעצמי.
משה גפני: אם לפי דעתכם הנוסח הזה לא מרוקן את החוק מתוכן, תגידו, תסבירו למה ואני אוריד את ההסתייגות.
משה גפני: אני חושב שהסעיף הזה גם בנוסח שלו, הוא מרוקן את החוק מתוכן.
ניסן סלומינסקי: הסברנו את זה היום באריכות.
ניסן סלומינסקי: הסביר את זה אבי ואפילו אני חזרתי על ההסבר.
ראובן ריבלין: שינינו את הנוסח.
ניסן סלומינסקי: יש שלושה שלייקעס כדי לוודא שאכן זה יהיה כך, שיתייחסו אל הממונה או אל הוועדה ברצינות יתר.
ניסן סלומינסקי: לא בזכות וטו, כי את זה אנחנו לא רוצים, אבל הוסיפו שלושה שלייקעס לנושא והסברנו אותם.
משה גפני: לפי הנוסח הזה, רשאי לאפשר הקצאה וזכות לגורם ריכוזי ללא התייעצות עם הממונה.
משה גפני: אני מבקש למחוק את הסעיף הזה.
משה גפני: חלק מהחוק הוא מרוקן מתוכן.
משה גפני: אתם תראו מה יהיה בהמשך.
משה גפני: בעזרת השם נהיה בריאים כולנו ואתם תראו איך יעשו בזה שימוש לרעה.
משה גפני: אני אסביר את זה במליאה.
ניסן סלומינסקי: מי בעד ההסתייגות של גפני?
ניסן סלומינסקי: בעד – 3 נגד - הרוב ההסתייגות לא התקבלה
משה גפני: אני רוצה להסביר את זה במליאה.
ניסן סלומינסקי: לתשומת לב מפלגת העבודה, אראל הגיע ותתארגנו לכן עם ההצבעות.
מיקי רוזנטל: ממפלגת העבודה צריכים להצביע רק שניים.
יצחק כהן: זה מבלבל.
יצחק כהן: תחליטו מי מצביע.
ראובן ריבלין: חברי הוועדה הם אראל וסתיו.
ניסן סלומינסקי: זבולון, יש לך הסתייגות?
זבולון כלפה: ההסתייגות מורכבת משני סעיפים - 5(א) ו-(ב).
זבולון כלפה: באווירה שהייתה כאן בדיון הבוקר עת היו הרבה מחיקות, אני מבקש למחוק את 5(א) ולכתוב את הנוסח בצורה חיובית: בהקצאת זכות לגורם ריכוזי ובקביעת התנאים באותה הזכות, יביא המאסדר בחשבון נוסף על כל שיקול אחר שעליו לשקול על פי דין לעניין ההקצאה שיקול של מניעת ריכוזיות כלל משקית בהתאם להוראות סעיף זה.
זבולון כלפה: זה יבוא במקום סעיף (א).
זבולון כלפה: סעיף 5(ב), מאסדר המבקש לאפשר הקצאה או למנוע הקצאה של זכות לגורם ריכוזי ובכלל זה לאפשר או למנוע מגורם ריכוזי להשתתף בהליך ההקצאה או לקבוע תנאים המאפשרים או המונעים את הקצאת הזכות לגורם ריכוזי כאמור, יעשה כן לאחר ששקל שיקולי ריכוזיות כלל משקית כאמור בסעיף קטן (ד), בהתייעצות עם הממונה על צמצום הריכוזיות.
זבולון כלפה: זה חוזר על כך שהשיח כאן צריך להיות – לפחות להבנתי – קצת חיובי.
זבולון כלפה: בעולם יש מספיק שלילה ונראה לי שהחיוב כאן לא יזיק לנו.
זבולון כלפה: בסופו של דבר, אני חושב שזאת המטרה.
עפר שלח: בסעיף (ב) זה מאוד ברור מה שזבולון אומר.
עפר שלח: אני מבקש לשמוע את אבי לניסוח של סעיף (א), אם זה מבחינתו עומד.
<אבי ליכט: מה שהניסוח הזה עושה, הוא מפר את האיזון שקבענו בחוק.
<אבי ליכט: הוא בעצם מבטל את ברירת המחדל שניתנת למאסדר לבחור אחרי שהוא בדק את ההשפעה על הענף לא להקצות לגוף הריכוזי.
<אבי ליכט: מה שההסתייגות הזאת אומרת זה שבכל מקרה הולכים לממונה על הריכוזיות ובעצם ניטלת מהרגולטור האפשרות להגיד לזה אני לא מקצה.
<אבי ליכט: אנחנו הסברנו שזה האיזון אליו הגענו בממשלה כדי לאפשר לרגולטור לחסוך את הבירוקרטיה ואם הוא ממילא לא רוצה להקצות, לחסוך את ההתייעצות הזאת ולבוא לממונה על הריכוזיות רק כשאתה רוצה ---
ראובן ריבלין: הוא הסביר את זה גם הבוקר בבהירות רבה.
ניסן סלומינסקי: מי בעד ההסתייגויות של זבולון?
ניסן סלומינסקי: ההסתייגויות לא התקבלו
<קריאה: אני מבקש לספור שוב.
ניסן סלומינסקי: אני מבקש מכולם להצביע.
ניסן סלומינסקי: בעד – 4 נגד – 8 ההסתייגויות לא התקבלו
ניסן סלומינסקי: אנחנו מצביעים על כל סעיף 5.
ניסן סלומינסקי: מי בעד אישור סעיף 5 כפי שהוא?
ניסן סלומינסקי: סעיף 5 – אושר
ניסן סלומינסקי: סעיף 5 אושר.
ניסן סלומינסקי: סעיף 6.
<שלומית ארליך: חבר הכנסת גפני ביקש שבמקום ימשיך כסעיף קטן (ה), יהיה "חייב".
ניסן סלומינסקי: אתה נשאר בהסתייגות?
<שלומית ארליך: סעיף 6(ה), במקום המילה "ימשיך" שקבענו בנוסח.
משה גפני: יהיה כתוב "חייב".
משה גפני: זה מה שהסביר אבי ליכט.
משה גפני: ימשיך זה חייב.
ניסן סלומינסקי: מי בעד אישור סעיף 6?
ניסן סלומינסקי: סעיף 6 – אושר פה אחד
ניסן סלומינסקי: סעיף 6 אושר פה אחד.
ניסן סלומינסקי: מי בעד אישור סעיף 7?
ניסן סלומינסקי: סעיף 7 – אושר
ניסן סלומינסקי: סעיף 7 אושר.
ניסן סלומינסקי: סעיף 8.
ניסן סלומינסקי: האם יש הסתייגויות?
ניסן סלומינסקי: מי בעד אישור סעיף 8?
ניסן סלומינסקי: סעיף 8 – אושר פה אחד.
ניסן סלומינסקי: סעיף 8 אושר פה אחד.
ניסן סלומינסקי: סעיף 9.
ניסן סלומינסקי: מי בעד אישור סעיף 9?
ניסן סלומינסקי: סעיף 9 – אושר.
ניסן סלומינסקי: סעיף 9 אושר.
ניסן סלומינסקי: סעיף 10.
ניסן סלומינסקי: אין מי בעד אישור סעיף 10?
ניסן סלומינסקי: סעיף 10 – אושר
ניסן סלומינסקי: סעיף 10 אושר.
ניסן סלומינסקי: סעיף 11.
ניסן סלומינסקי: מי בעד אישור סעיף 11?
ניסן סלומינסקי: סעיף 11 – אושר
ניסן סלומינסקי: סעיף 11 אושר.
ניסן סלומינסקי: סעיף 12.
ניסן סלומינסקי: מי בעד אישור סעיף 12?
ניסן סלומינסקי: סעיף 12 – אושר
ניסן סלומינסקי: סעיף 12 אושר.
ניסן סלומינסקי: סעיף 13.
ניסן סלומינסקי: מי בעד אישור סעיף 13?
ראובן ריבלין: איפה הרדיו האזורי?
מיקי רוזנטל: הצבענו עליו.
מיקי רוזנטל: למען ההגינות, רוברט ביקש קודם לומר שהוא רוצה להגיש הסתייגות.
ניסן סלומינסקי: הייתה הסתייגות.
אחמד טיבי: רביזיה שלו ושלי על הרדיו האזורי.
<שלומית ארליך: זאת בעצם רביזיה על סעיף (2).
ניסן סלומינסקי: אבל הייתה הצבעה.
מיקי רוזנטל: אחרי ההצבעה הוא אמר שהוא מסתייג על הרדיו האזורי.
ראובן ריבלין: הוא גם ביקש ממני.
ראובן ריבלין: אני אמרתי את דעתי אבל הוא רשאי להסתייג.
ניסן סלומינסקי: אפשר לעשות עכשיו הצבעה.
ראובן ריבלין: זה בסמכותך.
ראובן ריבלין: תאמר רביזיה על סעיף 2.
ניסן סלומינסקי: נצביע על הרביזיה בשעה 3:45.
ניסן סלומינסקי: תזכירו לי.
ניסן סלומינסקי: אנחנו בסעיף 13.
ניסן סלומינסקי: סעיף 13 – אושר פה אחד
ניסן סלומינסקי: סעיף 13 אושר פה אחד.
ניסן סלומינסקי: סעיף 14.
ניסן סלומינסקי: מי בעד אישור סעיף 14?
ניסן סלומינסקי: סעיף 14 – אושר פה אחד
ניסן סלומינסקי: סעיף 14 אושר פה אחד.
ניסן סלומינסקי: סעיף 15.
ניסן סלומינסקי: מי בעד אישור סעיף 15?
ניסן סלומינסקי: סעיף 15 – אושר פה אחד
ניסן סלומינסקי: סעיף 15 אושר פה אחד.
ניסן סלומינסקי: סעיף 16.
ניסן סלומינסקי: מי בעד אישור סעיף 16?
ניסן סלומינסקי: סעיף 16 – אושר
ניסן סלומינסקי: סעיף 16 אושר.
<שלומית ארליך: אנחנו מצביעים עכשיו על ה-X.
ניסן סלומינסקי: על הרביזיה של רוברט ואחמד טיבי נצביע ב-3:45.
ראובן ריבלין: בתקנון הכנסת יש סעיף שאם כולם מסכימים, אפשר להתגבר על כך.
ניסן סלומינסקי: הייעוץ המשפטי שלנו אומר שגם אם כולם מסכימים לעשות את ההצבעה עכשיו, צריך לחכות חצי שעה.
ניסן סלומינסקי: נגיע לזה ב-3:45.
ניסן סלומינסקי: הגענו ל-X.
<שלומית ארליך: סעיף 16א.
<שלומית ארליך: יש הסתייגות של חברת הכנסת מיכאלי.
מרב מיכאלי: לסעיף (א)(2).
מרב מיכאלי: אני מבקשת למחוק את (א)(2) שאומר הקצאה של זכות או הארכה קודמת של תוקפה לא נבחנו לפי הוראות פרק זה וכולי.
מרב מיכאלי: זה הסעיף שאומר שלא ייבחנו שיקולי ריכוזיות אם במשך עשר השנים שקדמו להארכה כבר בחנו שיקולי ריכוזיות.
מרב מיכאלי: אני אומרת במהלך עשר השנים האלה יכול להיות שהגוף נהיה ריכוזי ויכול להיות שהשתנו הנסיבות.
מרב מיכאלי: אין שום סיבה לא לשקול שיקולי ריכוזיות רק בגלל שבפעם הקודמת שקלו.
מרב מיכאלי: שוב, אנחנו לא מדברות על מניעה אלא מדברות רק על שיקול.
מרב מיכאלי: אין סיבה אם כשניתנה הזכות, במשך עשר שנים כי זה הרבה מאוד זמן ודברים יכולים להשתנות.
משה גפני: יש הגיון במה שהיא אומרת.
<אבי ליכט: אני רוצה להסביר את ההקשר.
<אבי ליכט: ההקשר הוא לא על הקצאה חדשה.
<אבי ליכט: ההקשר הוא לגבי מי שקיבל רישיון לפני שהחוק הזה נכנס לתוקף.
ראובן ריבלין: יש חידוש.
<אבי ליכט: או בחידוש או לאחריו, במקרים של חידוש והארכה.
<אבי ליכט: אנחנו הסברנו שמלכתחילה לטפל בחידוש והארכה בגלל המגוון הרחב ומכיוון שיש כל מיני סוגים של רישיונות, להגיד באופן אפריורי שכל הארכה בכל תנאי, גם אם זה למשל חוזה שנתי שמתחדש כל שנה, זה יגרום לנטל לא סביר ויפגע בציפייה ויפגע בוודאות.
<אבי ליכט: לכן ניסינו ליצור איזשהו הסדר מאוזן שמצד אחד, כמו שהוועדה ביקשה, כן יאפשר לבחון הקצאות קודמות מצד אחד והקצאות חדשות במקרה של חידוש והארכה, אבל מצד שני זה לא יכניס אי ודאות ויחייב הליכים חוזרים ונשנים.
<אבי ליכט: לכן אמרנו שבסיטואציה כזאת בחרנו את קו הגבול של עשר שנים, שבעצם אומר שפעם בעשר שנים – גם כאלה שקיבלו וגם הארכות, אם זה למשל חוזה שמתחדש כל שנה, לא כל שנה נבדוק ריכוזיות ותחרותיות אלא פעם בעשר שנים.
<אבי ליכט: זה הרעיון.
מרב מיכאלי: אבל לכן הכניס משרד המשפטים בחכמה רבה את סעיף (ב) שאומר שהמאסדר, כשהוא בא לדון בהארכת תוקפה של זכות, ישקול את מהות ההליך ואת מאפייניו ונסיבותיו.
ניסן סלומינסקי: אלה שיקולים אחרים.
מרב מיכאלי: אתה כבר לוקח את זה בחשבון.
ניסן סלומינסקי: השאלה אם כל פעם נשקול אותו מחדש או לתת לאנשים קצת לחיות, כי מדובר על חידוש, על מישהו שכבר קיבל.
מרב מיכאלי: אם הוא מחדש משנה לשנה, ברור שאין בעיה.
ניסן סלומינסקי: מי בעד קבלת ההסתייגות של מרב?
ניסן סלומינסקי: אני מצביע שוב.
ניסן סלומינסקי: בעד – 4 נגד - 8
ניסן סלומינסקי: אנחנו מצביעים על אישור סעיף 16א כולו.
ניסן סלומינסקי: סעיף 16א – אושר
ניסן סלומינסקי: סעיף 16א אושר.
ניסן סלומינסקי: סעיף 17.
יצחק כהן: יש לי הסתייגות.
יצחק כהן: בנינו כאן משהו שאנחנו לא יודעים מה יהיו ההשלכות שלו ואיך הוא יפעל.
יצחק כהן: יש כאן יותר אי ודאות מאשר ודאות.
יצחק כהן: אני מבקש שהתחולה תהיה שנתיים במקום שנה או לחילופין שנה וחצי.
יצחק כהן: תחילתו של פרק זה בכפוף להוראות סעיף קטן (ב), שנתיים או לחילופין שנה וחצי, במקום שנה.
יצחק כהן: אני מבקש לתת יותר זמן למערכת להתאקלם ולהבין את כל מה שעשינו.
ראובן ריבלין: אם הם יבואו אחרי שנה ויאמרו לנו שהם צריכים עוד חצי שנה.
יצחק כהן: יבואו, בסדר.
יצחק כהן: יבואו אחרי שנה ויאמרו שהבינו את ההשלכות והבינו את הכול, בסדר.
ניסן סלומינסקי: מי בעד ההסתייגות של ר' יצחק על שנה וחצי?
ניסן סלומינסקי: מי בעד ההסתייגות של ר' יצחק לשנתיים?
יצחק כהן: אתם גיבורים גדולים היום, אבל בעוד שנה אנחנו ניפגש כאן.
ראובן ריבלין: אם הם יבואו וישכנעו אותנו שהכול הולך אלא שהם צריכים עוד חצי שנה, נשמע אותם.
ניסן סלומינסקי: מי בעד אישור סעיף 17?
ניסן סלומינסקי: סעיף 17 – אושר פה אחד
יצחק כהן: תחת מחאה, אני בעד.
ניסן סלומינסקי: סעיף 17 אושר פה אחד.
<שלומית ארליך: אנחנו לא מצביעים על פרק ב' כולו כיוון שיש רביזיה תלויה ועומדת של חבר הכנסת אילטוב לסעיף 4.
יצחק כהן: הם מסירים.
ניסן סלומינסקי: אנחנו עוברים לפרק ה': הוראות כלליות.
ניסן סלומינסקי: סעיף 40.
ניסן סלומינסקי: האם יש הסתייגויות לסעיף 40? אין.
ניסן סלומינסקי: מי בעד אישור סעיף 40?
ניסן סלומינסקי: סעיף 40 – אושר
ניסן סלומינסקי: סעיף 40 אושר.
ניסן סלומינסקי: סעיף 41.
ניסן סלומינסקי: מי בעד אישור סעיף 41?
ניסן סלומינסקי: סעיף 41 – אושר
ניסן סלומינסקי: סעיף 41 אושר.
ניסן סלומינסקי: סעיף 42.
ניסן סלומינסקי: מי בעד אישור סעיף 42?
ניסן סלומינסקי: סעיף 42 – אושר
ניסן סלומינסקי: סעיף 42 אושר.
ניסן סלומינסקי: סעיף 43.
אראל מרגלית: יש לי הסתייגות.
אראל מרגלית: אני רוצה שישקלו מחדש את השפה הפליליסטית לגבי המאסר.
אראל מרגלית: אני מקבל את הערתו של חבר הכנסת רובי ריבלין שזה חמור ביותר שלא מעבירים מידע במצבים כאלה, אבל גם כאן וגם בהגבלים העסקיים, אני מבקש לשנות את הטון.
יצחק כהן: אני מצטרף להסתייגות.
אראל מרגלית: להוריד את שנת המאסר.
אראל מרגלית: מצדי להעלות את הקנס.
ראובן ריבלין: אדם משבר את הציבור או לא אומר אמת לציבור.
אראל מרגלית: זה לא בדיוק כך.
אראל מרגלית: הבן אדם כרגע לא חשוד בשום דבר.
אראל מרגלית: אנחנו פתאום באים ואומרים לו שהוא חשוד בכך שהוא ריכוזי.
ראובן ריבלין: לא על זה.
ניסן סלומינסקי: חוסר מידע.
אראל מרגלית: אני יודע, אבל כך מתחילה הפרוצדורה.
אראל מרגלית: אז הוא מעביר מידע ואז אנחנו חושבים שהוא לא העביר מספיק מידע.
אראל מרגלית: כך זה עובד.
אראל מרגלית: זה לא שהוא לא מעביר מידע אלא הוא מעביר מידע ואנחנו חושבים שהוא לא העביר מספיק מידע.
אראל מרגלית: כך זה עובד עם מס הכנסה.
ניסן סלומינסקי: כאן זה לא כך.
אראל מרגלית: זה כן עובד כך.
אראל מרגלית: בגלל שהעברת חלק מהמידע ולא העברת חלק אחר ממנו, פתאום יש עליך שנת מאסר.
ניסן סלומינסקי: הסבירו שיש כאן סעיף (א) וסעיף (ב).
ניסן סלומינסקי: בדרך כלל, במצב הרגיל, הולכים לסעיף (ב) בו אין היבטים פליליים אלא יש רק עיצומים כלכליים, מה שנקרא מינהלתיים.
ניסן סלומינסקי: זה נותן פתרון והם אומרים שרוב רובן של הפעילויות מתנהלות כאן.
ניסן סלומינסקי: סעיף (א) אומר שאם יש כאן מצב שאדם בתחושה של פלילי, או שמסר מידע שקרי או דברים כאלה ---
משה גפני: מה שהם אומרים לא רלוונטי עכשיו.
משה גפני: עכשיו רלוונטי מה שכתוב.
ניסן סלומינסקי: תסתכל בסעיף (ב) וקרא אותו.
משה גפני: יכול להיות שאתה צודק, אבל זה לא מה שכתוב.
ניסן סלומינסקי: קרא את (ב).
משה גפני: עזוב את (ב).
משה גפני: הוא מדבר על (א).
ניסן סלומינסקי: (ב) ו-(א) הולכים ביחד.
משה גפני: אדם שלא מסר ידיעה, מסמך, פנקס או תעודה אחרת בהתאם לדרישת הממונה על ההגבלים העסקיים, דינו מאסר שנה או קנס.
ניסן סלומינסקי: עכשיו תקרא את (ב).
משה גפני: הפר אדם דרישה למסור ידיעה, מסמך, פנקס או תעודה אחרת.
ניסן סלומינסקי: זה אותו נוסח.
משה גפני: אדם נקנס בסכום של עד 300 אלף שקלים.
ראובן ריבלין: אני רוצה לענות לאראל, לגפני ולאיציק.
ראובן ריבלין: הייתם כאן בכל הדיונים ושמעתם.
ראובן ריבלין: אנחנו רוצים לקבל אינפורמציה שהיום לא תמיד קיימת בידינו.
ראובן ריבלין: אדם לא חייב לומר.
ראובן ריבלין: באים ואומרים שכאשר אתה בא בפני ועדה שהיא באה לדון בזכויות שלך לקבל זכות כזאת או אחרת או להשתתף בדבר הזה או אחר, אתה מחויב לומר את כל האמת.
ראובן ריבלין: אני אומר לך שמי שאומר את כל האמת, לא צריך לפחד מהסעיף הזה.
ראובן ריבלין: אדם שמתכוון לא לומר את כל האמת, הוא מעביר מידע לא שלם וחצי אמת יותר גרועה משקר.
ראובן ריבלין: מי שאומר את כל האמת, לא צריך לפחד מהסעיף.
ניסן סלומינסקי: אבי, נסה להסביר את זה.
ניסן סלומינסקי: תן הסבר קצר ונצביע.
משה גפני: רק שתדעו שכולנו מסכימים לכך שהוא צריך למסור את כל המידע.